Temeljem čl. 90. Statuta **III. gimnazije Osijek** i Odluke o upisu učenika u I. razred srednje škole u školskoj godini 2020./21. (Narodne novine broj 62/2020. ) **III. gimnazija Osijek** raspisuje

**N A T J E Č A J**

**za upis učenika u I. razred za 2020./21. školsku godinu**

**III. gimnazija Osijek** upisivat će učenike u I. razred kako slijedi:

|  |  |  |  |
| --- | --- | --- | --- |
| **Program** | **Trajanje godina** | **Broj****odjela** | **Broj učenika** |
| Prirodoslovno – matematičke gimnazije | 4 | 5 | 130 |
| UKUPNO |  | 5 | 130 |

Učenici se na temelju ovog natječaja prijavljuju i upisuju u I. razred elektroničkim načinom putem mrežne stranice Nacionalnoga informacijskog sustava prijava i upisa u srednje škole [**www.upisi.hr**](http://www.upisi.hr) (NISpuSŠ).

Pravo upisa u prvi razred imaju svi kandidati nakon završenog osnovnog obrazovanja, pod jednakim uvjetima.

U prvi razred mogu se upisati kandidati koji do početka školske godine u kojoj upisuju prvi razred navršavaju 17 godina. Iznimno, uz odobrenje školskog odbora, u prvi razred može se upisati kandidat do navršenih 18 godina, a uz odobrenje ministarstva nadležnog za obrazovanje stariji od 18 godina.

Pod jednakim uvjetima upisuju se kandidati hrvatski državljani, Hrvati iz drugih država te djeca državljana iz država članica Europske unije.

Kandidati koji osnovno obrazovanje završavaju kao redoviti učenici osnovne škole u Republici Hrvatskoj u školskoj godini 2020./2021. prijavljuju se u NISpuSŠ u skladu s postupcima opisanima na mrežnoj stranici **www.upisi.hr**.

Kandidati koji osnovno obrazovanje ne završavaju kao redoviti učenici osnovne škole u Republici Hrvatskoj (kandidati koji osnovno obrazovanje završavaju ili su završili u inozemstvu ili drugim obrazovnim sustavima; kandidati koji nisu s pozitivnim uspjehom završili prvi razred srednje škole u Republici Hrvatskoj, ispisali su se te žele ponovno upisati prvi razred u drugome obrazovnom programu; kandidati koji su prethodne školske godine završili osnovno obrazovanje u Republici Hrvatskoj, ali se nisu upisali u srednju školu) prijavljuju se **Središnjem prijavnom uredu** na način kako je navedeno na mrežnoj stranici **www.upisi.hr**.

Kandidati koji se žele upisati u I. razred u školskoj godini 2020./2021., a stekli su svjedodžbe koje nisu izdane u Republici Hrvatskoj, dužni su pokrenuti postupak priznavanja završenoga osnovnog obrazovanja. Postupak priznavanja završenog osnovnog obrazovanja u inozemstvu za učenike koji se upisuju u **III. gimnaziju Osijek** provodi **III. gimnazija Osijek**.

Kandidat koji je strani državljanin iz zemlje izvan Europske unije može se upisati kao redoviti učenik bez plaćanja troškova školovanja ako ispunjava jedan od sljedećih uvjeta:

1. ako za to postoji međudržavni ugovor ili drugi interes tijela državne ili lokalne vlasti odnosno javnih ustanova;
2. ako takva osoba ima status izbjeglice u Hrvatskoj koji je utvrdilo ovlašteno upravno tijelo u Hrvatskoj;
3. ako je roditelj ili skrbnik te osobe hrvatski državljanin;
	1. ako roditelj ili skrbnik te osobe ima radnu dozvolu i dozvolu privremenoga boravka ili poslovnu dozvolu u Hrvatskoj;
	2. ako roditelj ili skrbnik te osobe ima odobren stalni boravak u Hrvatskoj;
	3. ako je roditelj ili skrbnik te osobe diplomatski ili poslovni predstavnik strane države u Hrvatskoj;
	4. ako je takva osoba ili roditelj ili skrbnik te osobe azilant ili tražitelj azila;
	5. ako je takva osoba ili roditelj ili skrbnik te osobe stranac pod supsidijarnom zaštitom ili stranac pod privremenom zaštitom.

Kandidat strani državljanin iz zemalja izvan Europske unije, koji ne ispunjava ni jedan od navedenih uvjeta može se upisati kao redoviti učenik uz obvezu plaćanja troškova školarine, ako ima reguliran status sukladno zakonu kojim je uređen status stranaca.

Godišnji trošak školovanja učenika, stranog državljanina iz zemlje izvan Europske unije, koji ne ispunjava ni jedan od navedenih uvjeta iznosi 2.500,00 kuna.

**UPISNI ROKOVI**

Učenici se prijavljuju za upis i upisuju u I. razred u ljetnome i jesenskome upisnom roku.

**LJETNI UPISNI ROK**

|  |  |
| --- | --- |
| **Opis postupaka** | **Datum** |
| Početak prijava u sustav | 1.06.2020. |
| Završetak registracije za kandidate izvan redovitog sustava obrazovanja RH | 13.07.2020. |
| Početak prijava obrazovnih programa | 8.07.2020. |
| Završetak prijave obrazovnih programa koji zahtijevaju dodatne provjere | 12.07.2020. |
| Provođenje provjere znanja stranog jezika(samo za učenike koji nisu ranije učili prvi strani jezik) | 13.07.2020. u 11,00 sati |
| Rok za dostavu dokumentacije redovitih učenika (stručno mišljenje HZZ-a i ostali dokumenti kojima se ostvaruju dodatna prava za upis) | 13.07.2020. |
| Dostava osobnih dokumenata i svjedodžbi za kandidate izvan redovitog sustava obrazovanja RH središnjem Prijemnom uredu | 1.06.-8.07.2020. |
| Unos prigovora na unesene ocjene, natjecanja, rezultate dodatnih provjera i podatke na temelju kojih se ostvaruju dodatna prava za upis | 20.07.2020.. |
| Brisanje s lista kandidata koji nisu zadovoljili preduvjete | 21.07.2020. |
| Završetak prijava obrazovnih programaPočetak ispisa prijavnica | 22.07.2020. |
| Krajnji rok za zaprimanje potpisanih prijavnica (učenici donose razrednicima, a ostali kandidati šalju prijavnice Središnjem prijavnom uredu)Brisanje s lista kandidata koji nisu zadovoljili preduvjete ili dostavili prijavnice | 24.07.2020. |
| **Objava konačnih ljestvica poretka** | **25.07.2020.** |
| Dostava dokumenata koji su uvjet za upis u određeni program obrazovanja srednje škole (potvrda školske medicine, potvrda obiteljskog liječnika ili liječnička svjedodžba medicine rada i ostali dokumenti kojima su ostvarena dodatna prava za upis u srednju školu **Dostava potpisanog obrasca o upisu u I. razred srednje škole (upisnice) u III. gimnaziju Osijek osobno ili elektronskim putem na mail: gimba.upisi@gmail.com.** | **28.7. 2020.** **8-12h****osobno****redoslijed će biti objavljen na web-stranici škole****ili****27.7.-29.7.2020.****elektronskim putem**  |
| Objava okvirnog broja slobodnih mjesta za jesenski rok | 1.08.2020. |
| Službena objava slobodnih mjesta za jesenski rok | 12.8.2020. |

**JESENSKI UPISNI ROK**

|  |  |
| --- | --- |
| **Opis postupaka** | **Datum** |
| Početak prijava u sustav i prijava obrazovnih programa | 21.8. 2020. |
| Završetak registracije za kandidate izvan redovitog sustava obrazovanja RH | 24.08.2020. |
| Dostava osobnih dokumenata, svjedodžbi i ostale dokumentacije za kandidate izvan redovitoga sustava obrazovanja RH Središnjem prijavnom ureduDostava dokumentacije redovitih učenika (stručno mišljenje HZZ-a i ostali dokumenti kojima se ostvaruju dodatna prava za upis i sl.) | 24.08.2020.21.08.2020. |
| Završetak prijave učenika koji zahtijevaju provjeru znanja stranog jezika | 24.8. 2020. |
| Provođenje provjere znanja stranog jezika te unos rezultata | 25.8.2020. u 11,00 sati |
| Unos prigovora na osobne podatke, ocjene, natjecanja, rezultate dodatnih provjera i podatke na temelju kojih se ostvaruju dodatna prava za upisZavršetak unosa rezultata s popravnih ispitaBrisanje s lista kandidata koji nisu zadovoljili preduvjete | 27.8.2020. |
| Završetak prijava obrazovnih programaPočetak ispisa prijavnica | 28.8.2020. |
| Krajnji rok za zaprimanje potpisanih prijavnica (učenici donose razrednicima, a ostali kandidati šalju Središnjem prijavnom uredu) | 31.8.2020. |
| Brisanje s lista kandidata koji nisu zadovoljili preduvjete ili dostavili prijavnice | 31.8.2020. |
| **Objava konačnih ljestvica poretka** | **1.09. 2020.** |
| Dostava dokumenata koji su uvjet za upis u određeni program obrazovanja (potvrda liječnika školske medicine, potvrda obiteljskog liječnika ili liječnička svjedodžba medicine rada i ostali dokumenti kojima su ostvarena dodatna prava za upis) srednje škole. **Dostava potpisanog obrasca o upisu u I. razred srednje škole (upisnice) u III. gimnaziju Osijek** | **2.09.2020.****8-12h** |
| Objava slobodnih upisnih mjesta nakon jesenskog upisnog roka | 3.09.2020. |

**PRIJAVA KANDIDATA S TEŠKOĆAMA U RAZVOJU**

**LJETNI UPISNI ROK**

|  |  |
| --- | --- |
| **Opis postupaka** | **Datum** |
| Kandidati s teškoćama u razvoju prijavljuju se županijskom upravnom odjelu, te iskazuju svoj odabir s liste prioriteta redom kako bi željeli upisati obrazovne programe | 8.06.-26.06.2020. |
| Registracija kandidata s teškoćama u razvoju izvan redovitog sustava obrazovanja RH | 8.06.-26.06.2020. |
| Dostava osobnih dokumenata i svjedodžbi za kandidate s teškoćama u razvoju izvan redovitog sustava obrazovanja RH Središnjem prijavnom uredu | 8.06.-29.06. 2020.8-12 sati |
| Upisna povjerenstva županijskih upravnih odjela unose navedene odabire u sustav NISpuSŠ | 8.06. -29.06.2020. |
| Zatvaranje mogućnosti unosa odabira kandidata | 29.6. 2020. |
| Po potrebi provođenje provjere znanja stranog jezika za kandidate s teškoćama u razvoju i unos rezultata u sustav | 2.7.2020. u 11,00 sati |
| Rangiranje kandidata s teškoćama u razvoju sukladno listama prioriteta | 3.07. 2020. |
| Smanjenje upisnih kvota razrednih odjela pojedinih obrazovnih programa | 8.07.2020. |

**JESENSKI UPISNI ROK**

|  |  |
| --- | --- |
| **Opis postupaka** | **Datum** |
| Kandidati s teškoćama u razvoju prijavljuju se županijskim upravnim odjelima te iskazuju svoj odabir liste prioriteta redom kako bi željeli upisati obrazovne programe | 17.08.-19.08. 2020. |
| Registracija kandidata s teškoćama u razvoju izvan redovitog sustava obrazovanja RH | 17.08.- 19.8. 2020. |
| Dostava osobnih dokumenata i svjedodžbi za kandidate s teškoćama u razvoju izvan redovitog sustava obrazovanja RH Središnjem prijavnom uredu | 17.08.- 19.8. 2020.8-12 sati |
| Upisna povjerenstva županijskih upravnih odjela unose navedene odabire u sustav NISpuSŠ | 17.08.- 19.8. 2020. |
| Zatvaranje mogućnosti unosa odabira kandidata  | 19.8.2020. |
| Po potrebi provođenje provjere znanja stranog jezika | 20.8.2020. u 11:00 sati |
| Rangiranje kandidata s teškoćama u razvoju sukladno listama prioriteta | 21.8.2020. |
| Smanjenje upisnih kvota razrednih odjela pojedinih obrazovnih programa | 21.8.2020. |

Na temelju javne objave konačnih ljestvica poretka kandidata u NISpuSŠ-u, dostave liječničke dokumentacije te dostave dokumenata temeljem kojih su ostvarili dodatna prava za upis kandidat ostvaruje pravo upisa u I. razred u školskoj godini 2020./2021.

Kandidati su obvezni u **III. gimnaziju Osijek** dostaviti dokumente osobno ili dostaviti elektroničkim putem u predviđenim rokovima, što škola zatim potvrđuje u NISpuSŠ-u.

Kandidati koji ne dostave navedenu dokumentaciju u propisanim rokovima gube pravo upisa ostvarenog u ljetnome upisnom roku te se u jesenskome roku mogu kandidirati za upis u preostala slobodna upisna mjesta.

**Učenik svoj upis potvrđuje vlastoručnim potpisom i potpisom roditelja /skrbnika na obrascu (upisnici) dostupnom na mrežnoj stranici NISpuSŠ-a (**[**www.upisi.hr**](http://www.upisi.hr)**), koji je dužan dostaviti osobno u III. gimnaziju Osijek ili dostaviti elektroničkim putem, u naprijed utvrđenim rokovima, nakon čega je upisan u I.** **razred u školskoj godini 2020./2021 .**

 Ako učenik zbog opravdanih razloga nije u mogućnosti u propisanim rokovima dostaviti potpisan obrazac (upisnicu) za upis u I. razred, dužan ga je dostaviti osobno ili elektroničkim putem njegov roditelj/skrbnik ili opunomoćenik.

Naknadni upisni rok za upis učenika nakon isteka jesenskog upisnog roka na slobodna mjesta mogu se prijaviti od 4. do 21. rujna 2020. od 8:00 do 14:00 sati.

POSTUPAK PODNOŠENJA I RJEŠAVANJA PRIGOVORA

Učenici i ostali kandidati mogu podnositi prigovore tijekom provedbe postupka prijava i upisa učenika u I. razred srednje škole i to usmeno ili pisanim putem u elektroničkom obliku.

 Redoviti učenik osnovne škole u Republici Hrvatskoj može podnijeti prigovor svom razredniku zbog netočno navedenih zaključnih ocjena iz nastavnih predmeta, osobnih podataka ili podataka na temelju kojih se ostvaruju dodatna prava za upis i zatražiti njihov ispravak.

Kandidat koji nema status redovitog učenika osnovne škole u Republici Hrvatskoj može zbog netočno unesenih ocjena ili osobnih podataka podnijeti prigovor Središnjem prijavnom uredu koji je unio podatke.

U slučaju da nisu ispravljeni netočno uneseni podaci, učenici i ostali kandidati mogu podnijeti pisani prigovor CARNetovoj službi za podršku obrazovnom sustavu na obrascu za prigovor koji je dostupan na mrežnoj stranici NISpuSŠ-a.

 U slučaju da učenik pri ocjenjivanju ispita provjere sposobnosti i darovitosti ili znanja nije zadovoljan ocjenom, može podnijeti prigovor pisanim putem srednjoj školi koja je provela ispit.

 U slučaju da se utvrdi neregularnost ili nepravilnost u postupku provedbe ispita, ravnatelj srednje škole na prijedlog upisnoga povjerenstva mora otkloniti te nepravilnosti i utvrditi novu ocjenu.

 Rokovi za podnošenje prigovora navedeni su ranije.

**ELEMENTI I KRITERIJI ZA IZBOR UČENIKA**

1. **ZAJEDNIČKI ELEMENT**

Zajednički element vrednovanja za upis obrazovanja čine prosjeci zaključnih ocjena iz svih nastavnih predmeta (opći uspjeh) na dvije decimale u posljednja četiri razreda osnovnog obrazovanja.

Za upis kandidata u program:

**PRIRODOSLOVNO – MATEMATIČKA GIMNAZIJA**

vrednuju se i zaključne ocjene od 5 do 8 razreda i dva posljednja razreda osnovnog obrazovanja ocjene iz nastavnih predmeta:

1. **Hrvatski jezik**
2. **Matematika**
3. **prvi strani jezik (Engleski jezik ili Njemački jezik)**
4. **Fizika**
5. **Kemija**
6. **Biologija**

**MINIMALNI BODOVNI PRAG**

Škola nije utvrdila **minimalni bodovni prag**  potrebnih za prijavu kandidata za upis u **III. gimnaziju Osijek**.

1. **DODATNI ELEMENT**

Dodatni element vrednovanja čine sposobnosti, darovitosti i znanja kandidata.

Sposobnosti, darovitosti i znanja kandidata dokazuju se i vrednuju:

– na osnovi rezultata postignutih na natjecanjima u znanju;

– na osnovi rezultata postignutih na natjecanjima školskih sportskih društava.

Kandidatu se vrednuje isključivo jedno (najpovoljnije) postignuće.

*Vrednovanje rezultata kandidata postignutih na natjecanjima iz znanja*

 Pravo na izravan upis ili dodatne bodove ostvaruju kandidati na osnovi rezultata koje su postigli na:

• natjecanjima u znanju iz nastavnih predmeta: **Hrvatskoga jezika, Matematike, prvoga stranog jezika;**

• natjecanjima u znanju iz nastavnih predmeta: **Fizika, Kemija ili Biologija**

• natjecanju iz znanja iz Kataloga natjecanja i smotri učenika i učenica osnovnih i srednjih škola Republike Hrvatske, koje je provedeno u organizaciji Agencije za odgoj i obrazovanje

.

Vrednuju se i boduju rezultati kandidata postignutih na državnim natjecanjima iz znanja iz *Kataloga natjecanja i smotri učenika i učenica osnovnih i srednjih škola Republike Hrvatske,* koja se provode u organizaciji Agencije za odgoj i obrazovanje, a koja je odobrilo Ministarstvo te međunarodnim natjecanjima koje verificira Agencija za odgoj i obrazovanje, a prema sljedećoj tablici:

|  |  |  |
| --- | --- | --- |
| **Državna/međunarodna natjecanja** | **Prvo, drugo ili treće** osvojeno mjesto kao pojedinac u 5., 6., 7. ili 8. razredu osnovnog obrazovanja | Izravan upis (pod uvjetom da zadovolje na ispitu sposobnosti i darovitosti u školama u kojima je to uvjet za upis) |
| Prvo osvojeno mjesto kao član skupine u 5., 6., 7. ili 8. razreda osnovnog obrazovanja  | 4 boda |
| Drugo osvojeno mjesto kao član skupine u 5., 6., 7. ili 8. razredu osnovnog obrazovanja | 3 boda |
| Treće osvojeno mjesto kao član skupine u 5., 6., 7. ili 8. razredu osnovnog obrazovanja | 2 boda |
| Sudjelovanje kao pojedinac ili član skupine u 5., 6., 7. ili 8. razredu | 1 bod |

*Vrednovanje rezultata kandidata postignutih na sportskim natjecanjima*

 Kandidatima se vrednuju rezultati koje su postigli u posljednja četiri razreda osnovnog obrazovanja na natjecanjima školskih sportskih društava koja su ustrojena prema Propisniku Državnoga prvenstva školskih sportskih društava Republike Hrvatske, a pod nadzorom natjecateljskog povjerenstva Hrvatskoga školskoga športskog saveza.

Pravo na dodatne bodove kandidati ostvaruju na temelju službene evidencije o rezultatima održanih natjecanja školskih sportskih društava koju vodi Hrvatski školski športski savez (HŠŠS).

|  |  |  |
| --- | --- | --- |
| **Natjecanja školskih sportskih društava** | Učenici koji su na državnom natjecanju kao članovi ekipe osvojili prvo mjesto | **3 boda** |
| Učenici koji su na državnom natjecanju kao članovi ekipe osvojili drugo mjesto | **2 boda** |
| Učenici koji su na državnom natjecanju kao članovi ekipe osvojili treće mjesto  | **1 bod** |

1. **POSEBAN ELEMENT**

 Poseban element vrednovanja kandidata čini vrednovanje uspjeha:

– kandidata sa zdravstvenim teškoćama;

– kandidata koji žive u otežanim uvjetima obrazovanja uzrokovanim nepovoljnim ekonomskim, socijalnim te odgojnim čimbenicima;

– kandidata za upis na osnovi Nacionalne strategije za uključivanje Roma za razdoblje od 2013. do 2020. godine;

Neovisno o tomu ispunjava li uvjete za ostvarivanje više prava, kandidatu će se priznati ostvarivanje isključivo jednoga prava koje je za njega najpovoljnije.

*Vrednovanje uspjeha kandidata sa zdravstvenim teškoćama*

Kandidati s teškoćama u razvoju koji su osnovnu školu prema rješenju županijskog Upravnog odjela za obrazovanje o primjerenom obliku školovanja zbog intelektualnih teškoća ne mogu pohađati gimnazijski program obrazovanja.

Druge zdravstvene smetnje i teškoće u razvoju, uključujući sve oblike tjelesnog invaliditeta, oštećenja vida, sluha i govora te poremećaji koji remete emocionalno funkcioniranje nisu prepreka za upis i pohađanje **III. gimnazije Osijek**.

Kandidatu sa zdravstvenim teškoćama dodaje se jedan bod na broj bodova koji je utvrđen tijekom postupka vrednovanja za programe obrazovanja za koje posjeduje stručno mišljenje Službe za profesionalno usmjeravanje Hrvatskoga zavoda za zapošljavanje. S tako utvrđenim brojem bodova kandidat se rangira na ukupnoj ljestvici poretka.

Za ostvarivanje dodatnih bodova kandidat obvezno prilaže stručno mišljenje Službe za profesionalno usmjeravanje Hrvatskoga zavoda za zapošljavanje o sposobnostima i motivaciji učenika za u pravilu 5 a najmanje 3 primjerena programa obrazovanja (strukovnoga – s oznakom programa, umjetničkog i /ili gimnazijskoga) izdanoga na temelju stručnog mišljenja nadležnoga školskog liječnika koji je pratio kandidata tijekom prethodnog obrazovanja, a na temelju prethodno dostavljene specijalističke medicinske dokumentacije o težim zdravstvenim teškoćama i /ili dugotrajnom liječenju koji su utjecali na postizanje rezultata tijekom prethodnog obrazovanja i/ili mu značajno sužavaju mogući izbor programa obrazovanja i zanimanja, prema stručno usuglašenoj metodologiji te obrade multidisciplinarnog tima Hrvatskoga zavoda za zapošljavanje.

*Vrednovanje uspjeha kandidata koji žive u otežanim uvjetima obrazovanja uzrokovanim nepovoljnim ekonomskim, socijalnim te odgojnim čimbenicima*

 Kandidatu koji živi u otežanim uvjetima uzrokovanim ekonomskim, socijalnim te odgojnim čimbenicima, a koji su mogli utjecati na njegov školski uspjeh u osnovnoj školi, dodaje se jedan bod na broj bodova koji je utvrđen tijekom postupka vrednovanja. S tako utvrđenim brojem bodova kandidat se rangira na ukupnoj ljestvici poretka.

Kandidat živi u otežanim uvjetima obrazovanja koji su mogli utjecati na njegov školski uspjeh u osnovnoj školi ako:

– živi uz jednoga i/ili oba roditelja s dugotrajnom teškom bolesti;

– živi uz oba roditelja koji se prema zakonu koji regulira poticanje zapošljavanja smatraju dugotrajno nezaposlenim osobama;

– živi uz samohranoga roditelja (roditelj koji nije u braku i ne živi u izvanbračnoj zajednici, a sam se skrbi o svome djetetu i uzdržava ga) koji je korisnik socijalne skrbi sukladno zakonu koji uređuje socijalnu skrb i posjeduje rješenje ili drugi upravni akt o pravu samohranoga roditelja kao korisnika socijalne skrbi;

– mu je jedan roditelj preminuo;

– je dijete bez roditelja ili odgovarajuće roditeljske skrbi prema zakonu koji uređuje socijalnu skrb.

Za ostvarenje prava kandidat prilaže:

– liječničku potvrdu o dugotrajnoj težoj bolesti jednoga i/ili oba roditelja;

– potvrdu nadležnoga područnoga ureda Hrvatskoga zavoda za zapošljavanje o dugotrajnoj nezaposlenosti oba roditelja;

– potvrdu o korištenju socijalne pomoći; rješenje ili drugi upravni akt o pravu samohranoga roditelja u statusu socijalne skrbi izdanih od ovlaštenih službi u zdravstvu, socijalnoj skrbi i za zapošljavanje;

– ispravu iz matice umrlih ili smrtni list

– potvrdu nadležnoga centra za socijalnu skrb da je kandidat dijete bez roditelja ili odgovarajuće socijalne skrbi.

*Vrednovanje uspjeha kandidata na osnovi Nacionalne strategije za uključivanje Roma za razdoblje od 2013. do 2020. godine*

Kandidatu za upis koji je pripadnik romske nacionalne manjine, a živi u uvjetima koji su mogli nepovoljno utjecati na njegov školski uspjeh u osnovnoj školi, dodaju se dva boda na broj bodova koji je utvrđen tijekom postupka vrednovanja. S tako utvrđenim brojem bodova kandidat se rangira na ukupnoj ljestvici poretka.

Za ostvarivanje dodatnih bodova kandidat prilaže preporuku Vijeća romske nacionalne manjine odnosno registrirane romske udruge.

**UČENJE STRANIH JEZIKA U ŠKOLI:**

Strani jezici koji se uče u Školi su **Latinski jezik, Engleski jezik, Njemački jezik**.

Učenici koji u osnovnoj školi nisu učili kao prvi strani jezik E**ngleski jezik ili Njemački jezik** podnose pisani **zahtjev za provjeru znanja iz jednog od navedenih jezika**, a upisno povjerenstvo će provjeriti znanje kandidata i o tome sastaviti zapisnik.

Učenici mogu kao izborni učiti **Talijanski jezik**, a fakultativno **Francuski jezik.**

Provjera znanja stranog jezika održat će se u rokovima navedenim pod UPISNI ROKOVI

KLASA: 600-01/20-01/17 UPISNO POVJERENSTVO

URBROJ: 2158/39-20-1

Ivana Ivošević, mag.edu.mat.i inf.

Ana Antunović, dipl.psih., prof.

Kristina Lovković, mag.ped.

Dražen Jakopović, prof.

Osijek, 2. lipnja 2020.